|  |
| --- |
| **Projektas**  **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS SVEIKATOS CENTRO KŪRIMO FUNKCINIO BENDRADARBIAVIMO BŪDU INICIJAVIMO** |
| 2023 m. liepos 27 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu ir Sveikatos centrui priskiriamų sveikatos priežiūros paslaugų teikimo organizavimo tvarkos aprašo, patvirtinto Lietuvos Respublikos sveikatos apsaugos ministro 2023 m. gegužės 22 d. įsakymu Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“ 6 punktu, Plungės rajono savivaldybės taryba nusprendžia:

1. Inicijuoti Plungės rajono savivaldybės sveikatos centro kūrimą funkcinio bendradarbiavimo būdu.
2. Pavesti Plungės rajono savivaldybės merui organizuoti Plungės rajono savivaldybės sveikatos centro kūrimą funkcinio bendradarbiavimo būdu, užtikrinant Sveikatos centrui priskiriamų sveikatos priežiūros paslaugų teikimo organizavimo tvarkos aprašo 11 punkte nustatytų principų laikymąsi.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS SVEIKATOS CENTRO KŪRIMO FUNKCINIO BENDRADARBIAVIMO BŪDU INICIJAVIMO“** |
| 2023 m. birželio 28 d.  Plungė |

**1. Parengto sprendimo projekto tikslai, uždaviniai.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu ir Sveikatos centrui priskiriamų sveikatos priežiūros paslaugų teikimo organizavimo tvarkos aprašo (toliau – Aprašas), patvirtinto Lietuvos Respublikos sveikatos apsaugos ministro 2023 m. gegužės 22 d. įsakymu Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“ 6 punktu, Plungės rajono savivaldybės taryba inicijuos Plungės rajono savivaldybės sveikatos centro (toliau – Sveikatos centras) kūrimą funkcinio bendradarbiavimo būdu ir paves Plungės rajono savivaldybės merui organizuoti Sveikatos centro kūrimą funkcinio bendradarbiavimo būdu, užtikrinant Aprašo 11 punkte nustatytų principų laikymąsi.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Lietuvos Respublikos sveikatos priežiūros įstaigų įstatymo 10 straipsnio 1 dalies 12 punkte reglamentuojama, kad Sveikatos apsaugos ministerija kartu su Valstybine ligonių kasa nustato minimalius Lietuvos nacionalinės sveikatos sistemos (toliau – LNSS) įstaigų išdėstymo, jų struktūros reikalavimus bei paslaugų poreikį (punkto redakcija nuo 2023-08-01). To paties įstatymo 39 straipsnio 4 dalies 4 punktas nurodo, kad LNSS savivaldybių asmens sveikatos priežiūros viešųjų įstaigų nomenklatūros subjektams priklausančios teikti asmens sveikatos priežiūros paslaugos savivaldybės teritorijoje gali būti teikiamos sveikatos priežiūros įstaigų bendradarbiavimo sutarties pagrindu ir pasitelkiant atitinkamas sveikatos centro paslaugų sąraše nurodytas asmens sveikatos priežiūros paslaugas teikiančias LNSS asmens sveikatos priežiūros įstaigas, kurių savininkė (dalininkė) nėra valstybė arba savivaldybė, ir kitus sveikatos centro paslaugų sąraše nurodytų paslaugų teikėjus.

Lietuvos Respublikos sveikatos sistemos įstatymo 12 straipsnio 4 dalis reglamentuoja pirminę asmens sveikatos priežiūrą, organizuojamą savivaldybės vykdomosios institucijos. Pirminės asmens sveikatos priežiūros organizavimo tvarką nustato Vyriausybė ar jos įgaliota institucija. 5 straipsnio dalis reglamentuoja savivaldybės vykdomosios institucijos dalyvavimą organizuojant valstybės deleguotą funkciją – antrinę asmens sveikatos priežiūrą, kurios mastą nustato Sveikatos apsaugos ministerija.

Aprašas nurodo, kokias pirminio ir antrinio lygio paslaugas savivaldybė privalo užtikrinti per sveikatos centrą. Jeigu LNSS priklausančios įstaigos nejungiamos į vieną struktūrinį darinį, sveikatos centrui priskiriamos paslaugos privalo būti teikiamos funkcinio bendradarbiavimo pagrindu.

Plungės rajono savivaldybės tarybai priėmus sprendimą bus pradėtos Sveikatos centro kūrimo procedūros. Savivaldybės meras inicijuos šiuos veiksmus, nurodytus Aprašo 11 punkte:

1. bus paskelbiama vieša informacija apie planuojamą kurti sveikatos centrą funkcinio bendradarbiavimo pagrindu ir raštu kreipiamasi į visas LNSS priklausančias privačias įstaigas, kurios teikia planuojamas sveikatos centro paslaugas. Privačios įstaigos per nurodytą laikotarpį, bet ne trumpesnį nei 14 kalendorinių dienų, turės pateikti rašytinį atsakymą su apsisprendimu dalyvauti ar ne sveikatos centro veikloje;

2. sveikatos centre turės būti sudaroma galimybė pacientams gauti valstybės laiduojamas (nemokamas) sveikatos centro asmens sveikatos priežiūros paslaugas;

3. bus organizuojamas visų įstaigų (ir privačių) atstovų posėdis dėl sveikatos centro veiklos ir bendradarbiavimo sutarties sąlygų aptarimo;

4. po visų įgyvendintų etapų, bus teikiamas motyvuotas ir pagrįstas tarybos sprendimo projektas dėl sveikatos centrui priskiriamų teikti sveikatos priežiūros paslaugų teikimo organizavimo, kuriame bus apibrėžiama kokios konkrečiai LNSS asmens sveikatos priežiūros įstaigos Plungės rajone bendradarbiaus funkcinio sveikatos centro veikloje.

Plungės rajono savivaldybėje, turinčioje daugiau kaip 21 tūkstantį gyventojų, teikiant Sveikatos centrui priskiriamas paslaugas, viešoji Savivaldybės pavaldumo LNSS asmens sveikatos priežiūros įstaiga – VšĮ Plungės rajono savivaldybės ligoninė ir privačios LNSS asmens sveikatos priežiūros įstaigos, išreiškusios ketinimą dalyvauti Sveikatos centro veikloje, privalės bendradarbiauti funkcinio Sveikatos centro veikloje.

**3. Kodėl būtina priimti sprendimą, kokių pozityvių rezultatų laukiama.** Savivaldybės taryba inicijuos Sveikatos centro kūrimą funkcinio bendradarbiavimo būdu ir paves Savivaldybės merui organizuoti Sveikatos centro kūrimą funkcinio bendradarbiavimo būdu, užtikrinant Sveikatos centrui priskiriamų Aprašo 11 punkte nustatytų principų laikymąsi.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** -

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** -

**7. Sprendimo projekto antikorupcinis vertinimas.** Korupcijos pasireiškimo galimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Visoms LNSS priklausančioms įstaigoms, sudariusioms sutartis su teritorine ligonių kasa.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* | *Taip* |  |
| *Regiono plėtrai* | *Teigiama* |  |
| *Kitoms sritims, asmenims ar jų grupėms* | *Taip* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė