**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**dĖL PLUNGĖS RAJONO SAVIVALDYBĖS NARKOTIKŲ KONTROLĖS, NARKOMANIJOS IR NUSIKALTIMŲ PREVENCIJOS KOMISIJOS SUDARYMO**

2023 m. liepos 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 ir 5 punktais, Pavyzdiniais savivaldybių narkotikų kontrolės komisijų nuostatais, patvirtintais Lietuvos Respublikos Vyriausybės 2003 m. balandžio 8 d. nutarimu Nr. 416 „Dėl Pavyzdinių savivaldybių narkotikų kontrolės komisijų nuostatų patvirtinimo“, Plungės rajono savivaldybės taryba n u s p r e n d ž i a:

1. Sudaryti X šaukimo Plungės rajono savivaldybės tarybos įgaliojimų kadencijai Plungės rajono savivaldybės Narkotikų kontrolės, narkomanijos ir nusikaltimų prevencijos komisiją:

Antanas Gedrimas, Plungės rajono savivaldybės administracijos Juridinio ir personalo administravimo skyriaus patarėjas;

Vytautas Gedvainis, Plungės Šv. Jono Krikštytojo parapijos klebonas dekanas;

Oresta Gerulskienė, Plungės rajono savivaldybės gydytoja;

Kristina Karalienė, Plungės rajono savivaldybės administracijos Socialinės paramos skyriaus vyr. specialistė;

Ilona Pocienė, Plungės rajono savivaldybės visuomenės sveikatos biuro visuomenės sveikatos specialistė;

Žydrūnas Purauskis, Plungės rajono savivaldybės vicemeras;

Gintautas Rimeikis, Plungės rajono savivaldybės administracijos Švietimo, kultūros ir sporto skyriaus vedėjas;

Tadas Šetkauskis, Sveikatos ir socialinės apsaugos komiteto pirmininkas;

Loreta Tamaliūnaitė, Klaipėdos apskrities VPK Plungės r. policijos komisariato Veiklos skyriaus viršininkė;

Veronika Valančienė, Nacionalinės iniciatyvos ,,Auginu Lietuvą“ narė;

Jurga Venckuvienė, Plungės rajono savivaldybės administracijos jaunimo reikalų koordinatorė;

Gintarė Višinskytė, Plungės rajono savivaldybės administracijos Švietimo, kultūros ir sporto skyriaus tarpinstitucinio bendradarbiavimo koordinatorė.

1. Skirti Plungės rajono savivaldybės Narkotikų kontrolės, narkomanijos ir nusikaltimų prevencijos komisijos pirmininku (-e)..........................; Narkotikų kontrolės, narkomanijos ir nusikaltimų prevencijos komisijos pirmininko pavaduotoju (-a)................................
2. Pripažinti netekusiais galios Plungės rajono savivaldybės tarybos 2021 m. balandžio 29 d. sprendimo Nr. T1-103 ,,Dėl Plungės rajono savivaldybės Narkotikų kontrolės, narkomanijos ir nusikaltimų prevencijos komisijos ir jos nuostatų patvirtinimo“ 1 ir 2 punktus.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vadėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„dĖL PLUNGĖS RAJONO SAVIVALDYBĖS NARKOTIKŲ KONTROLĖS, NARKOMANIJOS IR NUSIKALTIMŲ PREVENCIJOS KOMISIJOS SUDARYMO“** |
| 2023 m. liepos 10 d.  Plungė |

**1. Parengto sprendimo projekto tikslai, uždaviniai.** Patvirtinus X šaukimo Plungės rajono savivaldybės tarybos įgaliojimų kadencijai Plungės rajono savivaldybės Narkotikų kontrolės, narkomanijos ir nusikaltimų prevencijos komisiją (toliau – Komisija), į kurią bus įtraukta daugiau Komisijos narių, bus kompleksiškai planuojama ir koordinuojama narkotikų, narkomanijos ir nusikaltimų prevencija ir jos priemonės, susijusios su gyventojų saugumo stiprinimu ir saugios Plungės rajono savivaldybės aplinkos kūrimu. Bus galima efektyviau vykdyti veiksmingą narkomanijos ir nusikalstamumo prevenciją Plungės rajono savivaldybėje, galinčią mažinti nusikalstamumo lygį; skatinti Savivaldybės institucijų iniciatyvas, sprendžiant viešojo saugumo užtikrinimo bei saugios gyvenamosios aplinkos klausimus; plėsti Savivaldybės, teisėsaugos institucijų, nevyriausybinių organizacijų ir bendruomenės bendradarbiavimą, taikant įvairias bendradarbiavimo formas; skleisti saugios kaimynystės idėjas ir skatinti gyvenamųjų vietovių bendruomenes steigti saugios kaimynystės grupes; aktyvinti smurto artimoje aplinkoje prevenciją.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Šiuo metu tebegalioja Plungės rajono savivaldybės tarybos 2021 m. balandžio 29 d. sprendimu Nr. T1-103 ,,Dėl Plungės rajono savivaldybės Narkotikų kontrolės, narkomanijos ir nusikaltimų prevencijos komisijos ir jos nuostatų patvirtinimo“ patvirtinti Narkotikų kontrolės, narkomanijos ir nusikaltimų prevencijos komisijos nuostatai. Yra keičiama tik komisijos sudėtis. Todėl būtina pripažinti netekusiais galios Plungės rajono savivaldybės tarybos 2021 m. balandžio 29 d. sprendimo Nr. T1-103 ,,Dėl Plungės rajono savivaldybės Narkotikų kontrolės, narkomanijos ir nusikaltimų prevencijos komisijos ir jos nuostatų patvirtinimo“ 1 ir 2 punktus.

Komisija sudaroma iš savivaldybės ir valstybės institucijų bei įstaigų pasiūlytų atstovų – ne mažiau kaip iš 10 narių. Komisijos nariai yra sveikatos, švietimo, socialinių įstaigų, vaikų teisių apsaugos tarnybos, savivaldybės švietimo padalinių, policijos, nevyriausybinių organizacijų ar institucijos, galinčios atlikti narkotikų kontrolę, organizuoti gydymą, reabilitaciją, vykdyti narkomanijos prevenciją bendruomenėje, atstovai, taip pat kiti specialistai.

Komisijos pirmininku ir jo pavaduotoju savivaldybės taryba skiria asmenis, turinčius aukštąjį išsilavinimą ir administracinio darbo stažą. Taryba sudaro Komisiją ir priima sprendimą dėl pirmininko ir pavaduotojo kandidatūrų. Savivaldybės taryba įgalioja Komisijos pirmininką pasirašyti raštus Komisijos kompetencijai skirtais klausimais.

Komisijos pirmininkas organizuoja Komisijos darbą ir atsako už jos veiklą; pirmininkauja Komisijos posėdžiuose; gali pareikalauti savo vardu informacijos iš įstaigų ir organizacijų, susijusių su Komisijos darbu; informuoja savivaldybės tarybą apie narkotikų ir alkoholio kontrolę, taip pat apie narkomanijos ir alkoholizmo prevenciją.

Komisijos veiklą techniškai aptarnauja savivaldybės administracija.

**3. Kodėl būtina priimti sprendimą, kokių pozityvių rezultatų laukiama.** Komisijos pagrindinis tikslas – vaikų ir jaunimo laisvalaikio užimtumas, saviraiškos galimybės, nepilnamečių daromų teisės pažeidimų skaičiaus, smurto artimoje aplinkoje mažinimas, gyventojų saugumo jausmo gerinimas, narkotinių medžiagų ir alkoholio vartojimo mažinimas. Patvirtinus Komisijos sudėtį, tikimasi, kad bus geriau planuojama ir koordinuojama narkotikų, narkomanijos ir nusikaltimų prevencija ir jos priemonės, susijusios su gyventojų saugumo stiprinimu ir saugios Plungės rajono savivaldybės aplinkos kūrimu. Gyventojai bus geriau informuoti apie saugumo būklę Savivaldybėje, galimybes dalyvauti gyventojų saugumo stiprinimo veikloje.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** -

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** -

**7. Sprendimo projekto antikorupcinis vertinimas.** Korupcijos pasireiškimo galimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimas bus išsiųstas suinteresuotoms šalims bei patalpintas internetinėje svetainėje www.plunge.lt

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* | *Taip* |  |
| *Regiono plėtrai* | *Teigiama* |  |
| *Kitoms sritims, asmenims ar jų grupėms* | *Taip* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė